คปภ.เดินหน้า คุมแบงก์ขายประกัน
โดย...วารุณี อินวันนาการเดินสายตรวจสาขาธนาคารพาณิชย์เพื่อติดตามการขายประกันผ่านธนาคารของ สุทธิพล ทวีชัยการ เลขาธิการ คณะกรรมการกำกับและส่งเสริมการประกอบธุรกิจประกันภัย (คปภ.) เข้าสู่ปีที่ 2 ยังคงนโยบายเชิงรุก เพื่อป้องกันการบังคับซื้อประกัน หรือใช้เงื่อนไขของสินเชื่อเข้ามาต่อรองให้ซื้อประกันสุทธิพล กล่าวว่า การบริหารเชิงรุกด้านการควบคุมการขายประกันผ่านธนาคารตลอดปี 2559 ทำให้เรื่องร้องเรียนผ่านศูนย์คุ้มครองผู้ใช้บริการทางการเงิน (ศคง.) ของธนาคารแห่งประเทศไทย (ธปท.) เกี่ยวกับเรื่องประกันลดลงไปถึง 77% และยังทำให้ ธปท.มีการตื่นตัว มีการออกประกาศการกำกับดูแลผู้บริโภคให้เกิดความเป็นธรรมและเหมาะสม (มาร์เก็ต คอนดักต์) เกี่ยวกับการขายประกันภัยที่จะต้องชี้แจงให้ลูกค้าเข้าใจอย่างชัดเจน และทำให้ธนาคารพาณิชย์ตื่นตัวหันมาร่วมมือกันแก้ปัญหาอย่างจริงจัง นับว่าประสบความสำเร็จที่ทุกหน่วยงานที่เกี่ยวข้องหันมาให้ความสำคัญกับการป้องกันไม่ให้ประชาชนถูกเอารัดเอาเปรียบทั้งนี้ ทาง คปภ.จะยังคงเดินหน้าทำการตรวจสาขาธนาคารพาณิชย์ต่อไป โดยอาศัยอำนาจตามกฎหมายประกันชีวิต และกฎหมายประกันวินาศภัย ซึ่งการตรวจไม่ได้ซ้ำซ้อนกับการทำงานของ ธปท. แล
11 พ.ค. 2560

โดย...วารุณี อินวันนาการเดินสายตรวจสาขาธนาคารพาณิชย์เพื่อติดตามการขายประกันผ่านธนาคารของ สุทธิพล ทวีชัยการ เลขาธิการ คณะกรรมการกำกับและส่งเสริมการประกอบธุรกิจประกันภัย (คปภ.) เข้าสู่ปีที่ 2 ยังคงนโยบายเชิงรุก เพื่อป้องกันการบังคับซื้อประกัน หรือใช้เงื่อนไขของสินเชื่อเข้ามาต่อรองให้ซื้อประกันสุทธิพล กล่าวว่า การบริหารเชิงรุกด้านการควบคุมการขายประกันผ่านธนาคารตลอดปี 2559 ทำให้เรื่องร้องเรียนผ่านศูนย์คุ้มครองผู้ใช้บริการทางการเงิน (ศคง.) ของธนาคารแห่งประเทศไทย (ธปท.) เกี่ยวกับเรื่องประกันลดลงไปถึง 77% และยังทำให้ ธปท.มีการตื่นตัว มีการออกประกาศการกำกับดูแลผู้บริโภคให้เกิดความเป็นธรรมและเหมาะสม (มาร์เก็ต คอนดักต์) เกี่ยวกับการขายประกันภัยที่จะต้องชี้แจงให้ลูกค้าเข้าใจอย่างชัดเจน และทำให้ธนาคารพาณิชย์ตื่นตัวหันมาร่วมมือกันแก้ปัญหาอย่างจริงจัง นับว่าประสบความสำเร็จที่ทุกหน่วยงานที่เกี่ยวข้องหันมาให้ความสำคัญกับการป้องกันไม่ให้ประชาชนถูกเอารัดเอาเปรียบทั้งนี้ ทาง คปภ.จะยังคงเดินหน้าทำการตรวจสาขาธนาคารพาณิชย์ต่อไป โดยอาศัยอำนาจตามกฎหมายประกันชีวิต และกฎหมายประกันวินาศภัย ซึ่งการตรวจไม่ได้ซ้ำซ้อนกับการทำงานของ ธปท. และไม่ซ้ำกับการเข้าไปตรวจของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ไม่มีการก้าวก่ายหน้าที่ของกันและกัน แต่จะร่วมกันแลกเปลี่ยนสภาพปัญหาต่างๆ ที่ได้จากการเข้าไปตรวจสอบเพื่อร่วมมือกันในการแก้ปัญหาก่อนที่จะเริ่มลงไปตรวจสาขาธนาคารนั้น ทาง คปภ.ได้ดำเนินการ หลังจากมีการหารือและขอคำแนะนำจากผู้ว่าฯ ธปท. ประชุมร่วมกับเลขาฯ ก.ล.ต.แล้ว และยังได้ประสานกับทางสมาคมธนาคารไทย ที่ดูแลในส่วนของธนาคารพาณิชย์ต่างๆ กรรมการบริหาร รวมถึงประธานสมาคมฯ เพื่อให้เกิดความเข้าใจในวัตถุประสงค์ของการตรวจครั้งนี้เพื่อสร้างความเชื่อมั่นให้กับระบบการเงิน เป็นการร่วมกันแก้ปัญหาแบบบูรณาการแรกๆ ทางสมาคมธนาคารไทย ไม่ทราบเจตนาของคปภ.ว่าทำไมต้องทำอย่างนั้น ทำไมเลขาธิการ คปภ.ต้องลงไปตรวจเอง ทำไมต้องจริงจัง พอเข้าใจก็ร่วมมือกันทำงาน มีการตั้งคณะทำงานร่วมกัน ร่วมกันพัฒนาเงื่อนไขต่างๆ ในส่วนของข้อแนะนำให้ประชาชนไม่เกิดความสับสน และหลักการให้ทางพนักงานแบงก์ยึดปฏิบัติก็ออกมาเป็นคู่มือ 12 ข้อรวมทั้งยังร่วมกันพัฒนาองค์ความรู้และช่วยกันดูในมุมของแนวปฏิบัติที่ยังไม่ชัดเจน บางเรื่องอาจจะเป็นกฎกติกา แต่เข้าใจคนละอย่าง ต้องมาปรับความเข้าใจให้ถูกต้อง โดยมีเป้าหมายเดียวกันเพื่อให้ประชาชนเกิดความเชื่อมั่นสำหรับขั้นตอนการตรวจนั้น ไม่มีการแจ้งล่วงหน้า จะเข้าไปแสดงตนว่า เป็นเลขาฯ คปภ.ที่สาขาแบงก์ พร้อมกับผู้อำนวยการภาคของ คปภ.คนในพื้นที่ไปด้วย และส่วนใหญ่จะเป็นการตรวจซ้ำหลังจากที่ผู้อำนวยการภาคไปตรวจแล้ว และพบปัญหา พร้อมกับให้ทำการแก้ไขเพื่อติดตามว่ามีการแก้ไขหรือยังนอกจากจะดูลักษณะการจัดพื้นที่ขายประกันภัยที่ต้องแยกจากเคาน์เตอร์แบงก์ จะมีการสอบถามจากประชาชนที่ใช้บริการ ดูจากเอกสาร ซึ่งจะดูทั้งเอกสารบัตรเครดิตที่เสนอให้ประชาชน หรือแบบฟอร์มเอกสารแนะนำต่างๆ เอกสารการเปิดสมุดบัญชีเงินฝาก ซึ่งจะเห็นหลักฐานชัด“เช่น อีกบัญชีหนึ่งได้อัตราดอกเบี้ย 50 สตางค์ อีกบัญชีหนึ่งเหมือนกันทุกอย่างแต่ได้อัตราดอกเบี้ย 25 สตางค์ ก็จะถามว่าทำไมถึงไม่เท่ากัน จากเอกสารระบุไว้ชัดว่าคนที่ได้ 50 สตางค์ เพราะอีก 25 สตางค์ถูกคิดให้กลายเป็นเบี้ยประกันภัย” สุทธิพล กล่าวสุทธิพล กล่าวอีกว่า การไปตรวจสาขาธนาคาร ต้องใช้ความระมัดระวังอย่างมาก ในแต่ละพื้นที่ต้องตรวจอย่างน้อยที่สุด 3 ธนาคารขึ้นไป ถ้ามีเวลามากก็ตรวจ 4-5 ธนาคาร เพื่อไม่ให้ถูกมองว่าเป็นการเลือกปฏิบัตินอกจากนี้ ต้องอธิบายให้ทางธนาคารพาณิชย์เข้าใจว่า คปภ.ไม่ได้มาจับผิด แต่มาเพื่อช่วยกัน ทำให้ธนาคารได้รับความไว้วางใจมากขึ้น เมื่อประชาชนเข้ามาในธนาคารจะได้รับความสบายอกสบายใจ แต่ถ้าประชาชนเข้ามาในธนาคารแล้วถูกตื๊อซื้อประกัน จะกระทบกับภาพลักษณ์ธนาคาร และภาพลักษณ์ของประกัน“ได้แจ้งให้ทางสาขารีบปรับปรุงและปฏิบัติให้ถูกต้องเพื่อมิให้เกิดความสับสนแก่ประชาชนผู้ใช้บริการ และให้ทางสำนักงาน คปภ.จังหวัดติดตามการแก้ไข เพื่อป้องกันไม่ให้ประชาชนถูกเอารัดเอาเปรียบ” สุทธิพล กล่าว